ועדת הכלכלה, כנסת 16, פרוטוקול מספר 566, 2005-12-19 10:30

אמנון כהן: שלום לכולכם, אני פותח את הדיון של ועדת הכלכלה בנושא:

אמנון כהן: הצעת חוק המועצה הישראלית לצרכנות, התשס"ה-2005 – בקשה לדיון מחדש ודיון מחדש, של חבר הכנסת רומן ברונפמן וקבוצה גדולה של חברי כנסת.

אמנון כהן: זו למעשה בקשה לדיון מחדש, כי הוועדה אישרה את הצעת החוק ב-21 בנובמבר.

אמנון כהן: יש פשוט שינוי בדרכי המימון, ולכן זו בקשה לדיון מחדש.

אמנון כהן: האם נצביע על דיון מחדש?

אמנון כהן: שלום לכולכם, אני פותח את הדיון של ועדת הכלכלה בנושא:

אמנון כהן: הצעת חוק המועצה הישראלית לצרכנות, התשס"ה-2005 – בקשה לדיון מחדש ודיון מחדש, של חבר הכנסת רומן ברונפמן וקבוצה גדולה של חברי כנסת.

אמנון כהן: זו למעשה בקשה לדיון מחדש, כי הוועדה אישרה את הצעת החוק ב-21 בנובמבר.

אמנון כהן: יש פשוט שינוי בדרכי המימון, ולכן זו בקשה לדיון מחדש.

אמנון כהן: האם נצביע על דיון מחדש?

אמנון כהן: בעד ההצעה לדיון מחדש – פה אחד ההצעה לדיון מחדש נתקבלה.

אתי בנדלר: הדיון מחדש הוא גם על נושאים קטנים נוספים שאני מבקשת.

אמנון כהן: כן.

אמנון כהן: אם כבר פותחים את הדיון, פותחים דיון.

משה גפני: למה צריך להצביע על דיון מחדש?

לאה ורון: הוועדה אישרה את הצעת החוק ב-21 בנובמבר.

אמנון כהן: אנחנו אישרנו את הצעת החוק.

אמנון כהן: אמרה לנו היועצת המשפטית, אם יש בעיה נוספת – היתה בעיה של תהליכי מימון – אמרנו שאם צריך להחזיר את זה – נחזיר.

אמנון כהן: אם לא – זה יילך למליאה.

משה גפני: זו בעצם רביזיה.

אתי בנדלר: דיון מחדש זה רביזיה.

אמנון כהן: רביזיה זה בדרך כלל הצבעה על הרביזיה, וממשיכים הלאה.

אמנון כהן: כאן אני רוצה לקיים דיון מחדש.

אמנון כהן: אם יש לכבודו משהו לומר, הוא יוכל לומר זאת, כמובן.

אמנון כהן: אדוני המציע, לאיזה סיכום הגעת עם שני השרים – שר האוצר ושר התמ"ת?

רומן ברונפמן: יש כאן סיכום של נציגי שני השרים – גם של שר התמ"ת וגם של שר האוצר.

רומן ברונפמן: אני אומר בגילוי לב שאנחנו נסוגנו מהדרישה, כפי שהיא אושרה בישיבה הקודמת, של תקציב פר תושב של שקל פר ראש, החל משנת 2006.

רומן ברונפמן: עשינו זאת משתי סיבות: הסיבה האסטרטגית – כפי שיציג אותה נציג האוצר; הסיבה הטקטית שלנו – אם נצטרך לחזור לפורמולה זה יהיה ענין תקציבי, ואנחנו נזדקק ל-51 חברי כנסת.

רומן ברונפמן: בשלב זה, כיוון ששנת 2,006 תפתח עם תוספת תקציבית של 2.5 מיליוני ש"ח, שהם מתחת ל-5 מיליוני ש"ח, אין לנו צורך ב-51 חברי כנסת – עד שנת 2010, כי הם מסתכלים על התוספת של כ-3.5 מיליוני ש"ח לתקציב הקיים.

רומן ברונפמן: בסופו של דבר, הסיכום ביניכם הוא באמת שונה מזה שציפינו לו.

רומן ברונפמן: לאחר התייעצות עם גורמים בכנסת ומחוצה לה, אני מגיע למסקנה שנרצה לקחת את זה, כי זה קרוב מאוד להצעה המקורית שלנו.

רומן ברונפמן: אנחנו משיגים שני דברים: (א) התנתקות פוליטית אידאולוגית של המועצה מבעלי ענין במשרד, וישנם כאלה; (ב) אנחנו מכניסים את תקציב המועצה לספר התקציבים, בשורה מסוימת מוסכמת מראש – לפחות ל-5 שנים קדימה מהיום.

אמנון כהן: אבל אם זה יהיה קיצוץ פלאט, זה יחול גם עליהם.

רומן ברונפמן: אם יהיה קיצוץ פלאט הוא יחול על כל המשרדים ועל כל היחידות הממשלתיות, כולל אותם.

אמנון כהן: יש שרים שמתעקשים שזה יהיה צבוע, ושלא ייגעו בו - - -

רומן ברונפמן: כרגע אנחנו מדברים על התקדים, לפיו למועצה יהיה תקציב עצמאי.

רומן ברונפמן: אני חושב שגם זה השג לא מבוטל.

רומן ברונפמן: לכן תמכתי בסיכום הזה, ואבקש מהוועדה לאשרו.

אמנון כהן: מפאת חשיבות הנושא, ומפאת רצוננו שהמועצה תהיה רשות עצמאית ובלתי תלויה, בלא השפעות פוליטיות, הבאנו את הנושא לדיון למרות לוח הזמנים הצפוף מאוד של הוועדה, ולאור ההשג של תיאום בין שני השרים המכובדים, שמצאו סוף סוף זמן לשבת זה עם זה ולתאם את הדברים.

דוד טל: מה היה התקציב של האוצר עד היום?

זאב פרידמן: 3.5 מיליוני ש"ח עם התוספות.

אתי בנדלר: ראשית, אני רוצה לומר שאם הוועדה תאשר את זה היום, ייעשה מאמץ אדיר לפרסם את זה ברשומות, אבל זה לא יתפרסם לפני יום רביעי.

אתי בנדלר: זה גם לא יכול להיות אחרי יום רביעי, לכן אני מקווה שזה ייצא בחוברת של יום רביעי.

אתי בנדלר: זה בלי התחייבות, אבל אנחנו נעשה כל מאמץ לכך.

אתי בנדלר: אם זה יפורסם בחוברת הרשומות של יום רביעי, אני מקווה שזה אכן יהיה על סדר יומה של המליאה.

אמנון כהן: אני רוצה לחזק את ידכן – שלך ושל אנשי הצוות שלך.

אמנון כהן: יש סדרה של הצעות חוק בקריאות שונות, והימים באמת טרופים.

אמנון כהן: אני רואה את העומס, ולא נעים לי, כי חברי כנסת מבקשים ממני ללחוץ עלייך שהחוק שלהם, שהוא הכי חשוב, יעלה.

אמנון כהן: אני רואה את העומס שלך גם כך, ולא יודע מהם סדרי העדיפויות.

אתי בנדלר: זה לא היה ברמה של תודות.

אתי בנדלר: פשוט מי שנושאת עכשיו בעיקר העול היא הממונה על נוסח החוק בלשכה המשפטית, עו"ד שרל קמפינסקי, שמרכזת את הטיפול בכל הצעות החוק, בכל השלבים – גם לקריאה ראשונה וגם לקריאה שניה ושלישית – של כל הוועדות.

אתי בנדלר: היא עובדת ממש לילות כימים, פשוטו כמשמעו.

אמנון כהן: יישר כוח לכל הצוות.

משה גפני: גברתי היועצת המשפטית, ראשית אני מצטרף לדברים שאמר יושב ראש הוועדה.

משה גפני: אם תוכלי, במסגרת העומס, להסביר לבור ועם הארץ כמוני בשני משפטים את החוק, כי לא נכחתי בדיונים.

משה גפני: רציתי לשאול מהי הוועדה שבוחרת את נציגי הציבור.

אתי בנדלר: מיד אסביר.

אמנון כהן: לא יכול להיות שיהיה חבר ועדה מכובד שלא יידע מה עבר כאן, ולא יקבל מידע ממני או מהצוות המקצועי כאן.

אמנון כהן: לא יעלה על הדעת.

אתי בנדלר: ראשית, המועצה הישראלית לצרכנות היא בעצם חברה ממשלתית.

אתי בנדלר: מטרת הצעת החוק הזאת היא להבטיח שהמועצה הזאת תפעל באופן עצמאי, הגם שהיא חברה ממשלתית, ולא תהיה כפופה להשפעות פוליטיות.

אתי בנדלר: אחת הדרכים להטיל השפעה פוליטית על גוף היא מינויים.

אתי בנדלר: לכן, ההצעה שעברה כאן באה להבטיח שהמינויים של חברי המועצה ייעשו באופן כזה שיבטיח מינוי מקצועי ולא פוליטי.

אתי בנדלר: במסגרת ההסכמות שהיו בין משרדי הממשלה בתחום הזה, נקבע מנגנון חדש לפיו חברי המועצה יעברו גם ועדת רביבי – וקראתי היום בעיתון שמעכשיו היא תהיה ועדת שפניץ; היא היתה אורחת קבע בוועדה הזאת, ואנחנו מאוד שמחים וגאים במינוי הזה.

אתי בנדלר: היא היתה משנה ליועץ המשפטי לממשלה--

משה גפני: הוועדה כאן היא ועדת רביבי?

אתי בנדלר: לא.

אתי בנדלר: ועדת רביבי היא ועדה שפועלת מכוח חוק החברות הממשלתיות.

אתי בנדלר: בנוסף לכך, המינויים לפי החוק הזה יעברו ועדה מיוחדת, שתמליץ על 18 חברי מועצה, ומתוכם ימנו השרים 11 חברים.

אתי בנדלר: בשיחתי אתמול עם עורכת-הדין טירי, ביקשתי להתייחס היום בישיבה לשאלה מי יובא בפני ועדת רביבי – האם 18 החברים, או יותר חברים שמתוכם תבחר הוועדה הזאת 18 חברים.

אתי בנדלר: הדברים לא ברורים, ואני ממתינה להתייחסות בנושא הזה בהמשך הישיבה.

משה גפני: שיביאו לוועדת רביבי?

אתי בנדלר: לא, לכאן.

אתי בנדלר: הנושא הזה עדיין לא סגור בהצעת החוק.

רומן ברונפמן: הרב גפני שאל נכון:

רומן ברונפמן: האם 18 מועמדים יוגשו לועדת רביבי, ומתוכם המאושרים יאושרו על ידי השרים, או שקודם השרים יאשרו, ואחר כך רביבי - - -

אתי בנדלר: לא.

אתי בנדלר: התהליך יהיה כזה: לפני השרים יובאו 18 חברים, שמתוכם הם יבחרו 11.

אתי בנדלר: אותם 18 חברים, שצריכים לעבור גם את ועדת רביבי וגם צריכים להיות מומלצים על ידי הוועדה שמוקמת מכוח החוק הזה – מה היחס בין ועדת רביבי לבין הוועדה שמוקמת מכוח החוק הזה?

משה גפני: את יודעת מה את הולכת לעשות, אם זה יהיה המצב?

משה גפני: אנחנו משדרגים את ועדת רביבי למצב שבו היא מתחילה למנות.

רומן ברונפמן: לא.

אתי בנדלר: לא.

משה גפני: אם אותם 18 הולכים לוועדת רביבי--

אתי בנדלר: אינני יודעת אם הם יעברו את ועדת רביבי.

אתי בנדלר: זו התשובה שאני צריכה לקבל.

משה גפני: אני מתנצל על כך שההבנה שלי קצת קשה.

אתי בנדלר: זה ממש לא המקרה.

אתי בנדלר: משה גפני: מה שהיה עד היום בוועדת רביבי הוא שאני ממנה אדם לתפקיד מסוים, ועוברים את ועדת רביבי.

אתי בנדלר: ועדת רביבי צריכה לתת לו תעודת הכשר – האם הוא ראוי לכהן בתפקיד או לא.

אתי בנדלר: אם הבנתי אותך נכון, יכולה להיות אפשרות כזאת שהשרים ימנו 18 אנשים--

אתי בנדלר: לא – 11.

אתי בנדלר: הוועדה תמליץ על 18.

משה גפני: סליחה.

משה גפני: מתוך אותם 18 איש, השרים ימנו 11 אנשים.

משה גפני: אם רק אותם 11 מועמדים הולכים לוועדת רביבי, זה בסדר.

אתי בנדלר: ייתכן שזה המצב – אנחנו נקבל תשובה.

משה גפני: אם תקבלי תשובה אחרת, עשינו משהו חמור מאוד.

אמנון כהן: מה הבעיה אם זה לא יהיה כך?

משה גפני: זה אומר שמי שמתחיל למנות אנשים זו ועדת רביבי.

רומן ברונפמן: לא זה המצב.

משה גפני: אם אסביר לך בשפת העם, הפירוש הוא שמשגיח הכשרות מתחיל גם לייצר את החומרים.

אמנון כהן: חבר הכנסת גפני, זה יהיה כך: 18 המועמדים ידורגו על ידי הוועדה.

אתי בנדלר: לא, אני לא חושבת שידרגו אותם.

רומן ברונפמן: אין דירוג.

אמנון כהן: ואם מתוך 11 האחרונים, עליהם הוועדה המליצה, שניים לא מתאימים?

אמנון כהן: מה יהיה עכשיו?

אמנון כהן: רומן ברונפמן: הוועדה תתכנס פעם נוספת, ותבחר שניים מתוך 7 הנותרים.

אתי בנדלר: אני מניחה שזה המקרה.

אתי בנדלר: אני לא יודעת.

אתי בנדלר: אני מציעה שנקבל תשובה לענין הזה.

אתי בנדלר: עם זאת, אני רוצה להבין: לכאורה ייתכן שוועדת רביבי תפסול חלק מאותם 18 מועמדים עליהם המליצה הוועדה.

רומן ברונפמן: נכון, ואז השרים יתכנסו פעם נוספת.

משה גפני: מי אמור לתת לך תשובה לשאלה הזאת?

אתי בנדלר: מנציגי הממשלה, כי אתמול דברתי אתם על הנושא הזה, ובקשתי שתהיה תשובה לענין.

חנה טירי: חבר הכנסת גפני צודק – זאת היתה הכוונה שלנו.

חנה טירי: במקרה הרגיל, השרים בוחרים את הדירקטורים, ואז זה עובר לוועדת רביבי.

חנה טירי: גם במקרה הזה, הוועדה הבוחרת בוחרת 18 מועמדים, השרים בוחרים מתוכם 11 מועמדים, ואותם 11 מועמדים הולכים לוועדת רביבי.

חנה טירי: זאת היתה הכוונה, ואנחנו הבהרנו את זה.

אתי בנדלר: מתי הבהרתם את זה?

רני נויבואר: בנוסח המקורי ששלחנו.

רומן ברונפמן: זאת היתה הכוונה וזאת הכוונה.

אמנון כהן: ואם שניים נפסלו מתוך 11?

חנה טירי: השרים חוזרים ל-7 הנותרים, מוסיפים שניים, והם עוברים לוועדת רביבי.

אמנון כהן: יש הערות נוספות?

אתי בנדלר: זה רק לנושא הוועדה, כי חבר הכנסת גפני שאל את השאלה הזאת.

אתי בנדלר: על הסעיף התקציבי עדיין לא דברנו.

אריה לבקוביץ: שמי אריה לבקוביץ, ואני יושב-ראש ארגון הצרכים הדתיים.

אריה לבקוביץ: אם תשאל ממתי אנחנו קיימים?

אריה לבקוביץ: ממעמד הר סיני, 3,300 שנה; פורמלית – 28 שנה.

אריה לבקוביץ: הארגון דואג לציבור הדתי והמסורתי באותם תחומים בהם ארגוני הצרכנים האחרים לא יכולים או לא רוצים, או שהמנטליות שלהם היא כזאת שהיא לא יכולה - - - כך בענייני בתי כנסת, כשרות, תשמישי קדושה, מסעדות כשרות, בשרי-חלבי, פסח – כל הדברים האלה, ששום ארגון ושום מועצה--

רומן ברונפמן: אתם עמותה?

אריה לבקוביץ: כן.

אריה לבקוביץ: אנחנו מופיעים במכון התקנים הישראלי, כי שם לדעתנו מצויה הזירה העיקרית.

אריה לבקוביץ: שם יושבים ענקי התעשיה, ובונים את התקן הישראלי.

אריה לבקוביץ: להם יש את ההשפעה העיקרית שם, ולצרכנים יש שם השפעה פחותה מאוד.

אריה לבקוביץ: זה אחד הדברים שצריך לתת עליהם את הדעת.

אריה לבקוביץ: עם כל מה שמדברים כאן על פורמליות, על שרים ועל תקציבים – בפועל, בשטח, הדברים מתרחשים שם.

משה גפני: לפי דבריך, החוק הוא טוב.

משה גפני: העובדה שמוציאים את זה מתלות בגורמים המוסדיים זה טוב.

אריה לבקוביץ: יותר – מוציאים את זה מהתלות בתמ"ת.

אריה לבקוביץ: עד עכשיו זה היה ארגון צרכנים פרטי של התמ"ת.

אריה לבקוביץ: המועצה לא יכולה היתה להלחם נגד - - - אבל עכשיו, עם ההשפעה של 11 נציגי השרים, כשלכל שר יהיה נציג, ההתגוששות בין 11 האנשים הללו, כאשר לכל אחד יש את האינטרסים שלו, זאת בעיה חמורה לא פחות מאשר--

רומן ברונפמן: אדוני, אתה פספסת.

רומן ברונפמן: אתה לא השתתפת בדיונים הקודמים, ואני רוצה להסביר לך כאחד המציעים: אין כאן ענין של פספוס אפשרי, כי 18 המועמדים לא נבחרים על ידי השרים כלל אלא על ידי ועדה עצמאית.

רומן ברונפמן: זאת בדיוק הנקודה.

אריה לבקוביץ: אבל כאן מדובר על כך של-11 שרים תהיה - - -

אמנון כהן: מה מפריע לך בחוק, אדוני?

אריה לבקוביץ: מפריע לי שאתה לוקח ארגון צרכני כמו המועצה לצרכנות, ורוצה להוציא אותה כך שהיא תהיה אובייקטיבית, ומצד שני אתה נותן השפעה – אולי ברוכה – ל-11 שרים לתת את הייצוג של כל אחד ואחד.

אריה לבקוביץ: ישנה ועדה בראשות שופט בדימוס, שממליצה על 18 מועמדים.

אריה לבקוביץ: אבל בסופו של דבר, השרים ממליצים מי יהיה הנציג של כל אחד, והוא ייצג את - - -

רומן ברונפמן: אבל אלה אנשים שלא נבחרו על ידי השרים, אלא אנשים חיצוניים להשפעת השר.

אמנון כהן: לא הבנתי מה אדוני מבקש.

משה גפני: אבקש קריאת ביניים.

משה גפני: יש לנו שלוש דרכים לבחירת גוף כזה: (א) מינוי מוחלט, כפי שהיה עד היום; (ב) בחירות כלליות במדינה – פריימריס; (ג) לעשות את החוק הזה באופן עקרוני, כמו בחוק שלי על יועצי המס.

משה גפני: כלומר, להקים גוף שיהיה העצמאי ביותר שאפשר.

משה גפני: הוא לא יהיה עצמאי, שלא תהיה טעות.

משה גפני: כל סיפורי המעשיות על המציאות הזאת שבה בסופו של דבר יקום גוף עצמאי – הוא לא יהיה עצמאי.

משה גפני: אגב, גם המדינה איננה עצמאית.

משה גפני: אבל זה שיפור גדול בהשוואה למצב הקיים.

משה גפני: אני לא מכיר את הנושא הזה, אבל מה שהייתי אומר במקום הרב לבקוביץ הוא שיהיה ביטוי למועצה לצרכנים דתיים בתוך הגוף הזה.

משה גפני: אבל הצעתו של חבר הכנסת ברונפמן היא הצעה טובה, כיוון שהיא משפרת את המצב הקיים.

משה גפני: אם אתה רוצה לעשות את הכל עצמאי וא-פוליטי, תעשה מהר הטבת חלום.

משה גפני: אפילו שופטי בית המשפט העליון הם מינויים פוליטיים.

משה גפני: שלא תהיה אי הבנה בענין הזה שאם עושים חוק, והחוק הזה - - - הוא הופך להיות עצמאי.

משה גפני: הוא לא הופך להיות עצמאי.

משה גפני: תמיד יש השפעה.

משה גפני: אני אומר את זה גם ביחס לחוק שלי, שהתקבל.

משה גפני: חוק יועצי המס הפך גוף בלתי תלוי, אבל בוודאי שהוא תלוי: לשר האוצר יש מה לומר בענין הזה, לשר התמ"ת יש מה לומר - - - אבל זה משפר את המצב לאין ערוך בהשוואה למצב הקיים, לדעתי.

אריה לבקוביץ: אני קורא למזער את הנזק שנגרם מכך שניתן לגוף אחד במדינה לנהל את העניינים הצרכניים באמצעות השחלת שניים-שלושה ארגוני צרכנים חזקים נוספים, שיש להם נישות משלהם ושהם בקיאים בנושא.

אריה לבקוביץ: אם הרשות להגנת הצרכן בקיאה בתחום הגז, והמועצה הישראלית בקיאה בתחום מזון תינוקות וארגון הצרכנים הדתיים בקי בתחום החרקים וזיהום מזון – מטעמים של מוטיבציה דתית וכללי, זה לא משנה – לא ייתכן שאותם נציגים לא יופיעו בתוך כל הגוף הזה.

אריה לבקוביץ: הרי יש עוד כמה נפשות שפועלות בתחום הצרכנות במדינה – איך מתעלמים מהם?

אריה לבקוביץ: אתן לכם דוגמה מעניינת: לפני כ-25 המועצה הישראלית לצרכנות היתה גם גוף עצמאי שהשר הורביץ אמר לה: קחו תקציב, תעשו מה שאתם מבינים, ואל תבלבלו לי את המוח.

אריה לבקוביץ: הם היו אמורים לתת הקצבות לארגוני צרכנים, כמו הרשות להגנת הצרכן, ארגון הצרכנים הדתיים, מגן לצרכן ועוד.

אריה לבקוביץ: היתה תחרות סמויה בין המועצה הישראלית לצרכנות, שהחשיבה את עצמה הגוף המרכזי.

אריה לבקוביץ: כך למשל: בצעו בדיקה ביחס לגז - - - באה המועצה הישראלית לצרכנות, לקחה מומחים אחרים, ובצעה בדיקה נוספת כי היא רצתה להוכיח שהיא טובה עוד יותר בענין הזה.

אריה לבקוביץ: כך נוצרה כפילות ובזבוז כספים.

אריה לבקוביץ: לכן אצל השר עצמו הם - - -

משה גפני: מה שהיה היה.

אריה לבקוביץ: לכן אני מבקש שנציגי ארגוני הצרכנים האחרים הפעילים בשטח יהיו גם במועצה הזאת.

אריה לבקוביץ: בנוסף, הייתי רוצה שמישהו יקבע את יחסי הגומלין בין המועצה לבין שאר ארגוני הצרכנים.

אריה לבקוביץ: הנושא השלישי הוא להחליט באיזושהי צורה – במקרה שהנציגים האמורים לא נכנסים – על כך שתהיה ועדה מתאמת בין ארגוני הצרכנים האחרים לבין המועצה לצרכנות ביחס לתחומים לגביהם מבצעים את הבדיקות, מה הכי חשוב כרגע במדינה, במה לטפל ובמה לא, זאת כדי שלא להתפזר על פני מיליוני נושאים.

אריה לבקוביץ: נקודה נוספת: כשאנחנו כארגון צרכנים פונים למשרד הבריאות ומבקשים דיווח לגבי מפעלי המזון שסרחו ונשפטו – ארבע וחמש פעמים – הם מסרבים לתת את הרשימות לארגוני הצרכנים, כך שאנחנו לא יכולים לדווח לקהל שלא לרכוש ממוסד מסוים.

אריה לבקוביץ: כך גם לגבי משפטים שהוגשו.

אמנון כהן: יש בעיה עם זה?

זאב פרידמן: - - -

אריה לבקוביץ: גם משפטים מוגשים לאחר שנתיים-שלוש - - - נקודה אחרונה: משרד הבריאות שפט יצרן מזון, שנמצא מקק בתוך צנצנת תמרים מתוצרתו.

אריה לבקוביץ: כעבור שנתיים, כאשר התחיל המשפט, באו לשופט, והציגו את הצנצנת ואת המקק עם התמרים.

אריה לבקוביץ: אמרו ליצרן: תראה מה יש בפנים.

אריה לבקוביץ: הלך היצרן והוציא את המקק, בלע אותו ואמר: סלח לי, זה בסך הכל תמר.

אריה לבקוביץ: מה אתם מבלבלים את המוח?

אריה לבקוביץ: השופט בסופו של דבר שפט אותו על השמדת ראיות ולא על עצם הענין.

אמנון כהן: כבוד הרב, הנושאים שלך חשובים מאוד.

אמנון כהן: אנחנו מסיימים את המושב, וחשוב לי להעביר את הצעת החוק בקריאה ראשונה כמות-שהיא, עם תיקונים קלים, כי כבר אישרתי אותה.

אמנון כהן: לכן אני מבקש שאדוני יעלה בכתב את הבקשה שלו, וכאשר נדון בהצעת החוק בהכנה לקריאה שניה ושלישית בכנסת הבאה, נתייחס ונשתדל לתת מענה לכל הדברים שהעלה כבוד הרב.

נועם הרן: שמי נועם הרן, מרשות ההסתדרות לצרכנות, מה שהיה בעבר הרשות להגנת הצרכן.

נועם הרן: אני מצטרף לדעתו של מר לבקוביץ, לפיה יש כמה דברים שנעשים לפעמים במקביל, וזה לא טוב וסתם מבזבזים את כספי הציבור.

נועם הרן: אם רשות ההסתדרות לצרכנות והמועצה הישראלית לצרכנות פועלת באותו נושא - - - כדאי שנציג של רשות ההסתדרות לצרכנות יהיה אחד הנציגים בדירקטוריון של המועצה הזאת.

לאה ורון: כפי שאמר היושב-ראש למר לבקוביץ, העבר את הפניה שלך בכתב.

לאה ורון: אנחנו נכניס לתיק בהכנה לקריאה שניה ושלישית.

אתי בנדלר: אני מציעה לחזור לסעיף התקציבי.

אתי בנדלר: בקשר לדירקטוריון המועצה, הסעיף היחידי שהשתנה כאן הוא – אנחנו נביא את זה לידי ביטוי, כך שיהיה ברור שאכן 11 החברים או אלה שימונו בסופו של דבר, כפופים לוועדה הפועלת לפי חוק החברות הממשלתיות.

אתי בנדלר: ברשותכם, אני חוזרת לסעיף 5, לענין תקציב המועצה, כי אני מבינה שבנוגע לכך היו חילוקי דעות ובקשר לכך היו הסכמות.

אתי בנדלר: ראשית, הערה שאני רוצה להעיר לחבר הכנסת ברונפמן: העובדה שרק החל משנת התקציב הבאה עלות החוק תהיה מעל 5 מיליוני ש"ח היא לא זו שהופכת את ההצעה ללא-תקציבית; די בכך שבשנה כלשהי העלות תעלה על 5 מיליוני ש"ח כדי לגרום לכך שההצעה יכולה להיות תקציבית, אלא אם כן הממשלה הסכימה.

אתי בנדלר: לכן, גם אם זה היה 15 מיליוני ש"ח זה לא תקציבי - - - אם אני מבינה נכון, סעיף 5 כפי שהוצע כאן איננו מחייב שינוי לאור ההסכמה, ואני מציעה לקרוא אותו ולשמוע אם יש הערות.

אתי בנדלר: הבנתי שדווקא לעו"ד פרידמן יש הערות ביחס לסעיף הזה, ועו"ד טירי מהנהנת בראשה – כלומר, גם לה יש הערות לסעיף.

אתי בנדלר: אם כן, אני מציעה לקרוא את הסעיף הזה ולשמוע הערות ולראות אם הוא מחייב תיקון.

אתי בנדלר: סעיף 5 – תקציב המועצה ומקורות מימון

אתי בנדלר: אני מציעה לחזור לסעיף התקציבי.

אתי בנדלר: בקשר לדירקטוריון המועצה, הסעיף היחידי שהשתנה כאן הוא – אנחנו נביא את זה לידי ביטוי, כך שיהיה ברור שאכן 11 החברים או אלה שימונו בסופו של דבר, כפופים לוועדה הפועלת לפי חוק החברות הממשלתיות.

אתי בנדלר: ברשותכם, אני חוזרת לסעיף 5, לענין תקציב המועצה, כי אני מבינה שבנוגע לכך היו חילוקי דעות ובקשר לכך היו הסכמות.

אתי בנדלר: ראשית, הערה שאני רוצה להעיר לחבר הכנסת ברונפמן: העובדה שרק החל משנת התקציב הבאה עלות החוק תהיה מעל 5 מיליוני ש"ח היא לא זו שהופכת את ההצעה ללא-תקציבית; די בכך שבשנה כלשהי העלות תעלה על 5 מיליוני ש"ח כדי לגרום לכך שההצעה יכולה להיות תקציבית, אלא אם כן הממשלה הסכימה.

אתי בנדלר: לכן, גם אם זה היה 15 מיליוני ש"ח זה לא תקציבי - - - אם אני מבינה נכון, סעיף 5 כפי שהוצע כאן איננו מחייב שינוי לאור ההסכמה, ואני מציעה לקרוא אותו ולשמוע אם יש הערות.

אתי בנדלר: הבנתי שדווקא לעו"ד פרידמן יש הערות ביחס לסעיף הזה, ועו"ד טירי מהנהנת בראשה – כלומר, גם לה יש הערות לסעיף.

אתי בנדלר: אם כן, אני מציעה לקרוא את הסעיף הזה ולשמוע הערות ולראות אם הוא מחייב תיקון.

אתי בנדלר: סעיף 5 – תקציב המועצה ומקורות מימון "(ב) תקציב המועצה ימומן מאוצר המדינה" – זה בעצם במילים אחרות מה שכתוב בסעיף קטן (א) – "ומתשלומים שתגבה בעבור שירותים שנתנה ומתרומות".

אתי בנדלר: למיטב הבנתי, אלה מקורות מימון שהיו מנויים גם בהצעה המקורית.

אריה לבקוביץ: מי יגבה?

אריה לבקוביץ: המועצה תגבה עבור שירותים?

אריה לבקוביץ: ואם אף אחד לא ירצה את השירותים שלה?

אתי בנדלר: היא לא חייבת לגבות; היא רשאית – זאת הסמכה.

אריה לבקוביץ: יהיה לה תקציב בנוסף לתקציב של משרד האוצר?

אתי בנדלר: כן.

רומן ברונפמן: בדיוק.

חנה טירי: אני רוצה להעיר לגבי ההסכמות אליהן הגיע מנכ"ל משרד התמ"ת עם סגן הממונה על התקציבים: לא נמצא כאן נציג אגף התקציבים, ואנסה לדבר בשמם.

לאה ורון: לפי ההודעה שלהם, בתיה פודרביטל היתה אמורה להגיע.

חנה טירי: ההסכמה אומרת: אנחנו מסכימים לתקצב בצורה כזו-וכזו, בכפוף לכך שהסעיפים 33 ו-34 בהצעה המקורית יימחקו.

חנה טירי: זה אומר שמשרד האוצר התנגד למעשה גם לסעיף 5(א), לפיו "תקציב המועצה ייקבע בחוק התקציב השנתי בסעיף תקציב נפרד, כמשמעותו בחוק יסודות התקציב".

חנה טירי: לכך מתנגד משרד האוצר.

חנה טירי: הם לא מוכנים שייכתב בכלל שיהיה סעיף תקציבי נפרד.

חנה טירי: בהתאם להסכמה הזאת, בסיס התקציב בסעיף תקציבי הקיים היום במסגרת התקציב של משרד התמ"ת יהיה כך-וכך.

אתי בנדלר: זה לא מופיע בסעיף תקציבי נפרד?

חנה טירי: לא.

אמנון כהן: חבר הכנסת ברונפמן אמר לי שהושגה שורה- - -

רומן ברונפמן: לא נכון.

רומן ברונפמן: אני קורא כעת את ההסכם מחדש.

רומן ברונפמן: תקראי את ההסכם עליו חתומים שני האנשים.

רומן ברונפמן: לא מדובר על כך.

חנה טירי: אקרא: "עם קבלת הצעת חוק מס' פ/3237 – הצעת חוק המועצה הישראלית לצרכנות של חבר הכנסת רומן ברונפמן, על פי השינויים שהוסכמו בוועדת הכלכלה ביום 21.11.05, כפי שמופיעים בהצעת הנוסח שהועבר על ידי משרד התמ"ת" – זה היה הסיכום של הדיון בוועדת הכלכלה – "ובכפוף למחיקת סעיפים 34 ו-34 מהצעת החוק, ייכנסו לתוקף ההסכמות הבאות".

חנה טירי: אני אומרת למה התכוונו החותמים על המסמך כדי שזה יהיה ברור; שיהיה ברור שמשרד האוצר, בהסכמת משרד התמ"ת – יש הסכם חתום בין שני המשרדים – להוריד גם את סעיף 5(א).

חנה טירי: חבל שחברתי מאגף התקציבים איננה נוכחת, כי היא בוודאי היתה מסבירה--

אמנון כהן: חבר הכנסת ברונפמן, אמרת לי שתהיה שורה בנפרד.

רומן ברונפמן: קראתי היטב את הסיכום הזה, ולא הבנתי את הדברים כפי שהם הובאו עכשיו.

רומן ברונפמן: ההצעה שלי פשוטה: אנחנו עשינו עבודת הכנה בוועדה.

רומן ברונפמן: לכנסת יש את האמירה שלה בנושא המועצה.

רומן ברונפמן: אנחנו הכנו את זה וחיכינו לסיכום.

רומן ברונפמן: הסיכום הגיע, ואני מציע שנעביר את זה לקריאה ראשונה.

רומן ברונפמן: לאחר מכן נצטרך בכל זאת לחוקק תוספות בקריאה השניה והשלישית.

רומן ברונפמן: אדוני היושב ראש, בלי לפגוע באף אחד, ראיתי בוועדות אחרות איך מעבירים ומכינים חוקים לקריאה ראשונה, ומה משאירים לקריאה השניה והשלישית.

אמנון כהן: אצלנו זה לא כך.

רומן ברונפמן: אם יש לנו כאן

רומן ברונפמן: שאלות פתוחות ביחס לסעיף האמור--

אמנון כהן: אבל כרגע זה יהיה לפי מה שהיא אומרת, ולא לפי מה שאתה ציינת – שזו שורה.

רומן ברונפמן: אני מציע שייכתב בסעיף 5(א) "לפי הסיכום הרצוף".

אתי בנדלר: אי אפשר "לפי סיכום" בחוק.

אתי בנדלר: אין דבר כזה.

חנה טירי: לפי הסיכום צריך למעשה להוריד את כל סעיף 5(א).

רומן ברונפמן: חברים, יש סיכום ברור עם הממשלה.

רומן ברונפמן: אנחנו עוסקים כעת בפרשנויות – האם זה יהיה סעיף תקציבי נפרד או שזה יבוא בשני סעיפים ם- - -

רני נויבואר: ההסכם שסוכם עם משרד התמ"ת ומשרד האוצר הוא לא עמדת ממשלה אחידה.

רני נויבואר: לפי עמדת משרד המשפטים אין בעיה לכתוב סעיף תקציבי נפרד.

רני נויבואר: זה לא תואם עם משרד המשפטים.

רני נויבואר: נכון שעדיין צריך לקחת בחשבון שלדעתי הפרשנות של הסכם התמ"ת היא אחרת.

אמנון כהן: אז סעיף 5(א) יימחק?

אתי בנדלר: הוא לא יימחק, זה מה שהוא אומר.

רומן ברונפמן: לא, הוא יישאר, ואנחנו נדון בכך בהמשך.

רומן ברונפמן: אבל אני מבקש לשאול מהו המעמד המשפטי של הסיכום?

אתי בנדלר: מעמד משפטי של סיכום הוא כמו מעמד משפטי של כל סיכום, שאפשר ורצוי לכבד.

אתי בנדלר: ודי לחכימא.

לאה ורון: גב' בנדלר, השאלה היא אם אי אפשר לצטט את הסיכום בנאום של היושב ראש.

אתי בנדלר: אין כאן ענין של נאום של היושב ראש.

אתי בנדלר: חבר הכנסת ברונפמן יכול לקרוא את הסיכום--

לאה ורון: אולי בדברי ההסבר.

חנה טירי: בהתאם להסכם, היה צריך להוריד את סעיף 5(א).

אתי בנדלר: אין לי בעיה להוציא את סעיף 5(א), ולהשאיר רק את סעיף 5(ב), שזה לא יהיה בסעיף תקציבי נפרד.

חנה טירי: משרד האוצר מתנגד לסעיף 5(א) בצורה נחרצת.

אתי בנדלר: אולי אני יכולה להבין את הנימוק לכך?

חנה טירי: הם אומרים שיש להם בעיה עם זה.

חנה טירי: אנחנו לא כל כך מבינים - - -

זאב פרידמן: למה לרשות להגבלים עסקיים זה כן יכול להכנס?

זאב פרידמן: למה לרשות לסחר הוגן זה כן יכול להכנס?

רומן ברונפמן: אם האוצר יתנגד, אני אבוא לקריאה שניה והוא יתנגד.

רומן ברונפמן: בשלב הזה הוא לא יתנגד, כי יש סיכום עם השר.

רומן ברונפמן: בסופו של דבר יש פרוטוקולים ויש החלטות מקצועיות.

רומן ברונפמן: אנחנו נוכל לחזור להחלטות המקצועיות אחרי הקריאה הראשונה.

אמנון כהן: השאלה היא מה יהיה במליאה.

רומן ברונפמן: אין כזה דבר – אני שוחחתי גם עם השר וגם עם המנכ"ל.

אמנון כהן: להשאיר את סעיף 5(א)?

רומן ברונפמן: כן, בוודאי.

אתי בנדלר: אני מוכרחה לומר ששתי נציגות הממשלה שיושבות כאן--

רומן ברונפמן: הן חלוקות.

רני נויבואר: אנחנו לא חלוקות - - - לפרשנות ההסכם אלא חלוקות בעמדה - - - כלומר, נציגת משרד התמ"ת מציגה את ההסכם.

רני נויבואר: ההסכם לא תואם עם משרד המשפטים.

רני נויבואר: משרד המשפטים מבין את ההתנגדות העזה של משרד האוצר לקביעת סכום תקציב.

אתי בנדלר: אבל לא קובעים כאן סכום תקציב.

רני נויבואר: לגבי סעיף תקציבי אנחנו מכירים את זה בחקיקה, ואנחנו חושבים שזה נותן שקיפות.

אתי בנדלר: בהתחשב בעמדה המאוד ברורה של שתי נציגות הממשלה – גם ממשרד המשפטים וגם ממשרד התמ"ת – שאומרות שהן אין מבינות את הסיבה ואינן מסוגלות לייצג את משרד האוצר בהתנגדותו להוראות סעיף 5(א) – הן מבינות שהם מתנגדים אבל הן לא מבינות את הטעמים – ובהתחשב בעמדתו של חבר הכנסת ברונפמן, הייתי משאירה את זה.

אתי בנדלר: אבל הוועדה צריכה להחליט על כך.

אמנון כהן: חבר הכנסת ברונפמן, מה שתגיד – אבל שלא יפילו לי את זה למעלה.

אמנון כהן: מה שתחליט כמציע הראשי אני מוכן לקבל.

אריה לבקוביץ: השאלה היא אם האוצר לא ירוצו לריבלין ויגידו שהם מתנגדים - - -

אמנון כהן: אין לי זמן.

אמנון כהן: קח את שיקול הדעת שלך – מה שתבקש אני אעשה.

אמנון כהן: אני מציע להוריד את סעיף 5(א), להשאיר את סעיף 5(ב), ואם צריך נוסיף אותו אחר כך בהכנה לקריאה שניה ושלישית.

חנה טירי: מורידים רק את 5(א)?

אמנון כהן: כן – סעיף 5(ב) יישאר.

חנה טירי: אז תורידו כבר את כל סעיף 5.

אתי בנדלר: אולי נוריד בכלל את הצעת החוק.

חנה טירי: יש - - - בעיה עם סעיף 5(ב).

חנה טירי: גם למועצה יש בעיה עם סעיף 5(ב).

זאב פרידמן: יש שתי נקודות קטנות: (א) ענין של ניסוח, כדי להבהיר שאין כאן התנגדות לגבי סעיף 7ב לחוק הגנת הצרכן.

זאב פרידמן: אם מתירים לנו לקבל תרומות או תשלום עבור שירותים, מן הראוי להבהיר שזה על אף האמור בסעיף 7ב לחוק הגנת הצרכן.

אתי בנדלר: אני אמרתי שלדעתי אין בכך צורך, אבל אני מוכנה לכתוב את זה בדברי ההסבר.

אתי בנדלר: אני לא יודעת עדיין היכן.

אתי בנדלר: אבל אולי תסביר מדוע.

זאב פרידמן: ברגע שבו גוף גובה תשלומים עבור שירותים, יש כאן פתח לטעון שמדובר בפעילות עסקית, ומי שהוא פעיל בפעילות עסקית לא רשאי לקרוא לעצמו גוף צרכנים.

זאב פרידמן: מי שאיננו ארגון צרכנים – יש לכך השלכת רוחב על זכות ייצוג בבית דין - - - הצעתי היא: "על אף האמור בסעיף 7ב--

חנה טירי: אולי "בכפוף".

אתי בנדלר: לא.

רני נויבואר: לא, אז המועצה תהיה ארגון עסקי.

זאב פרידמן: לכן כאן יש לי את ההיתר לעשות את זה גם - - - לאמור.

רני נויבואר: אבל אתה לא רוצה את ההיתר הזה, כי אז אתה הופך לגוף עסקי, שפועל בניגוד עניינים.

אתי בנדלר: אז תחליטו מה אתם רוצים; אם רוצים לאשר למועצה לגבות תשלומים, לכאורה סעיף 7ב לחוק הגנת הצרכן - - -

יצחק קמחי: - - -

זאב פרידמן: אני תומך בהצעתו של חבר הכנסת ברונפמן:

זאב פרידמן: אם אנחנו רוצים בכל זאת להשאיר למועצה את האופציה הזאת, צריך לומר כך: "תקציב המועצה ימומן מאוצר המדינה, ובנוסף לתקציב זה רשאית - - -

אתי בנדלר: לא הבנתי.

רומן ברונפמן: עו"ד פרידמן מבקש להוסיף לאחר המילים "מאוצר המדינה", "ובנוסף מתשלומים".

אתי בנדלר: זה מה שכתוב, רק בלי המילה "בנוסף".

זאב פרידמן: המטרה היא שלא יווצר מצב שבו תבוא המדינה ותאמר: יש לכם אפשרות לממן את עצמכם בדרכים אחרות?

זאב פרידמן: בבקשה – לכו וממנו את עצמכם.

זאב פרידמן: יש לכם אפשרות?

זאב פרידמן: אנחנו נקטין.

זאב פרידמן: אתם מורידים את זה שהתקציב ייקבע בבסיס התקציב--

אתי בנדלר: אז תורידו בינתיים את "התשלומים שתגבה בעבור שירותים", ונדון בכך לאחר הקריאה הראשונה.

אתי בנדלר: הם מפחדים שהאוצר יבוא ויגיד: נתנו לכם רשות לגבות תשלומים?

אתי בנדלר: תגבו תשלומים ותורידו את התקציב שלנו.

אתי בנדלר: אני מציעה להוריד את זה.

רומן ברונפמן: למה את מתנגדת ל"בנוסף"?

אתי בנדלר: כי זה לא נותן לי שום דבר.

אתי בנדלר: אם כתוב שסלט עשוי מעגבניות, מלפפונים ובצל, אני לא צריכה לכתוב: עגבניות, מלפפונים ובנוסף בצל, כי זאת המשמעות התחבירית העברית הדקדוקית למשפט הזה.

אתי בנדלר: אבל זאת איננה הטענה שלו.

אתי בנדלר: הוא אומר שברגע שניתנת הרשאה לגבות תשלומים עבור שירותים, האוצר עלול לבוא ולומר – גבו תשלומים, ורדו ממני.

אתי בנדלר: אל תבקשו ממני תקציב.

זאב פרידמן: אם הורדנו את סעיף 5(א) - - -

אמנון כהן: חבר הכנסת ברונפמן, אני מציע להשאיר את זה כך: "תקציב המועצה ימומן מאוצר המדינה.

אמנון כהן: "

אריה לבקוביץ: אני רק רוצה לחזק את הדברים: מהניסיונות שלנו, השירותים זה כסף ותרומות זה כסף.

אריה לבקוביץ: אם מפעלים נותנים תרומות בעקיפין, זו השפעה על המועצה לצרכנות.

אריה לבקוביץ: מצד שני, לא הייתי רוצה לשלול מארגון צרכנים תרומות אובייקטיביות, כמו תרומות מארגון בינלאומי של ארגוני צרכנים.

זאב פרידמן: צריך להגדיר את זה שהתרומות הן בנוסף לתקציב - - -

חנה טירי: אני רק רוצה להוסיף ולדייק שמשרד האוצר מתנגד גם לכך שייכתב "תקציב המועצה ימומן מאוצר המדינה".

חנה טירי: הוא התנגד לסעיפים המקוריים 33 ו-34.

אמנון כהן: אז מה יהיה מקור המימון?

חנה טירי: לכן הוא הגיש את הסיכום הזה, והוא אומר: אני מבטיח.

אמנון כהן: מה יהיה כתוב בסעיף 5?

חנה טירי: לא יהיה כתוב סעיף 5.

חנה טירי: שלא יהיה בחוק סעיף לענין התקציב.

חנה טירי: זאת ההתנגדות.

אמנון כהן: אז מחר הוא יבטל אותו.

רני נויבואר: היום המועצה מתוקצבת מאוצר המדינה.

רני נויבואר: בשורה התחתונה, היום המדינה היא בעלת המניות, ודיברו על כך בישיבה הקודמת.

רני נויבואר: גם אם לא נכתוב כאן כלום, הפרקטיקה תיעשה.

רני נויבואר: העובדה שכתוב "תקציב המועצה ימומן מאוצר המדינה", לא מבטיחה תקציב – המדינה יכולה לממן את המועצה בשקל אחד.

רני נויבואר: לכן התועלת בסעיף 5(ב) איננה רבה.

רני נויבואר: סעיף תקציב נפרד הוא כבר issue.

רני נויבואר: לכתוב שזה ימומן מאוצר המדינה – זו כבר לא אמירה רבתי.

רני נויבואר: וודאי שאני חושבת שלכתוב "מתשלומים שתגבה בעבור שירותים שנתנה ומתרומות" – יש כאן בעייתיות מסוימת.

רומן ברונפמן: מהי ההצעה שלך?

רני נויבואר: מבחינתי, הייתי חושבת שאפשר היה למחוק.

רני נויבואר: סעיף קטן (ב) מיותר בעיניי – ודאי ככל שסעיף 5(א) היה נשאר.

רני נויבואר: סעיף תקציבי נפרד הוא אמירה הרבה יותר ברורה בהשוואה ל"ימומן מתקציב המדינה", וזה יכול להיות תקציב של שקל אחד.

רני נויבואר: זו גם חברה ממשלתית – היא ממומנת - - - יש לה סמכויות - - - כחברה, היא יכולה לעשות מה שהיא רוצה בתוך הדפוס המיוחד שלה.

רומן ברונפמן: מה דעתך?

רומן ברונפמן: זאת חשיבה משותפת.

רומן ברונפמן: זה לא פשוט.

אריה לבקוביץ: להשאיר את סעיף קטן (א) ולהוריד את סעיף קטן (ב).

רומן ברונפמן: זו גם דעתי.

אמנון כהן: בסדר – השארנו את סעיף קטן (א) ומחקנו את סעיף קטן (ב).

רומן ברונפמן: הוויכוח עם האוצר יימשך לקראת קריאה שניה ושלישית.

אתי בנדלר: מתך הנוסח שהיה, אחד מתפקידי המועצה וסמכויותיה הוא קידום דיני צרכנות.

אתי בנדלר: אני לא יודעת למה הכוונה ב"קידום דיני צרכנות", והייתי רוצה הסברים בקשר לענין הזה, כדי שאוכל לנסח את זה ולהסביר.

אתי בנדלר: באיזה מובן הם מקדמים את דיני הצרכנות?

רומן ברונפמן: כמו ארגון לובי, שמקדמת הצעת חוק מסוימת.

אתי בנדלר: כלומר ליזום חקיקה.

אתי בנדלר: אז בואו נכתוב "ליזום חקיקה שתקדם--"

רומן ברונפמן: כן.

אתי בנדלר: אם כן, "ייזום הצעות לחקיקה בתחום הגנת הצרכן".

רומן ברונפמן: בדיוק – זה ברור יותר.

אתי בנדלר: עשינו איזשהם שינויים, שהדגשנו בסעיף 1, אבל אני לא חושבת שהם משמעותיים.

אמנון כהן: האם ישנם שינויים נוספים?

אמנון כהן: אני יכול להעלות להצבעה לאחר כל השינויים וההערות שהושמעו בוועדה?

אמנון כהן: הגופים התבקשו להעביר לוועדה את הערותיהם בכתב לקראת ההכנה לקריאה השניה והשלישית.

אמנון כהן: מנהלת הוועדה היא קבועה כאן, ונשארת כאן – למרות שחברי הכנסת ויושבי-ראש הוועדות מתחלפים.

אמנון כהן: לאה ורון: גם היועצת המשפטית.

אמנון כהן: הן נשארות באופן קבוע, ולכן יש להפנות את ההערות לוועדה כדי שיוכלו להתייחס אליהן במהלך ההכנה לקריאה השניה והשלישית.

אמנון כהן: אנחנו מעמידים להצבעה את הצעת חוק המועצה הישראלית לצרכנות, התשס"ה-2005, של חבר הכנסת רומן ברונפמן וקבוצה גדולה של חברי כנסת, ואני בתוכם, שמספרה פ/3237, עם כל התיקונים וכל ההוספות.

אתי בנדלר: אגב, שאלה אותי גב' ורון אם אני יכולה להתייחס להסכם בדברי ההסבר, ואמרתי שלא.

אתי בנדלר: עם זאת, במחשבה שניה, כיוון שאני צריכה לציין את העלות של הצעת החוק כשמדובר בקריאה ראשונה, אני אתייחס לנושא הזה בכל זאת בין היתר.

אתי בנדלר: אתה תציג וגם תדבר, אבל בנושא של העלות אני אכתוב:

אתי בנדלר: לדעת האוצר העלות היא כך-וכך, אבל - - -

אמנון כהן: מי בעד הצעת החוק לקריאה ראשונה?

אמנון כהן: ה צ ב ע ה בעד אישור הצעת החוק לקריאה ראשונה – פה אחד הצעת החוק אושרה.

אמנון כהן: אושר פה אחד.

רומן ברונפמן: המון תודה, חברים.

אמנון כהן: תודה לכולכם, הישיבה נעולה.